alexandrainst/scandi-wiki huggingface dataset:
Gimzo

Gimzo (hebraisk skrift גִּמְזוֹ) er ein religiøs moshav sentralt i Israel. Han ligg mellom Lod og Modi'in og høyrer til Hevel Modi'in regionale kommune. I 2006 hadde han eit folketal på 812.

Geografi
Moshaven er i utkanten av Ben Shemen-skogen, kring seks kilometer søraust for Lod, på dei vestlege slettene ved foten av Judeafjella.

Historie
Gimzo vart først nemnd i Bibelen i perioden kring 740 fvt., då filistrane erobra området frå kong Ahaz i Israel. I Krønikeboka II 28:18 invaderte filistrane byane i låglandet og Negev-området i Judea, og fleire stader.

Ein trur namnet Gimzo kjem frå fikenfrukta, som vert kalla «Gomez» og som det veks mykje av i området.

Under den arabisk-israelske krigen i 1948 vart den palestinske landsbyen Jimzu avfolka, og innbyggjarane vart flyktningar.

Moshaven vart grunnlagd av ei gruppe immigrantar frå Ungarn den 28. februar 1950. Grunnleggjarane var ei gruppe frå Satmar Chassidim kalla Etz Chaim (livets tre), tilknytt Agudat Israel Arbeidarar.

I 1951 sendte dei israelske styresmaktene ei gruppe immigrantar frå Marokko til moshaven for å auke folketalet. I 1977 slo ei gruppe på 12 unge familiar seg ned der òg.

I dag består moshaven av 140 familiar med over 700 innbyggjarar, inkludert ultraortodokse og ortodokse jødiske innbyggjarar av både sefardisk og askenasisk bakgrunn.

Kjelder

Denne artikkelen bygger på «Gimzo» frå ,  den 1. september 2015. 
 oppgav desse kjeldene:

Bakgrunnsstoff
Offisiell nettstad

Moshavar
Busetnader grunnlagde i 1950
1950 i Israel
Religiøse israelske samfunn
Busetnader i Det sentrale distriktet i Israel
Hadid

Hadid (hebraisk skrift חָדִיד) er ein moshav sentralt i Israel. Han ligg nær Modi'in og høyrer til Hevel Modi'in regionale kommune. I 2006 hadde han eit folketal på 548.

Hadid var ein by under Benjamin-stamma i bibelsk tid. I hellenistisk tid vart han kalla 'Adida. Hadid vart grunnlagd i 1949 som ein kibbutz av jemenittiske jødar, som seinare fekk med seg immigrantar frå Romania. I 1950 vart han omorganisert som ein moshav tilknytt Hapoel HaMizrachi-rørsla. Staden låg kring 2 km vest for den palestinske landsbyen al-Haditha og den arkeologiske telen Hadid.

Kjelder

Denne artikkelen bygger på «Hadid» frå ,  den 1. september 2015. 
 oppgav desse kjeldene:

Moshavar
Busetnader grunnlagde i 1950
Busetnader i Det sentrale distriktet i Israel
Jemenittisk diaspora i Israel
Kerem Ben Shemen

Kerem Ben Shemen (hebraisk skrift כֶּרֶם בֶּן שֶׁמֶן, tyder Ben Shemen vingard), òg kalla Ben Shemen-Shikhun (hebraisk skrift בן שמן-שיכון, tyder Ben Shemen bustadkompleks) er ein moshav sentralt i Israel. Han ligg nær Lod og høyrer til Hevel Modi'in regionale kommune. I 2006 hadde han eit folketal på 148.

Moshaven vart grunnlagd i 1923 då Ben Shemen vart delt i to, der ei gruppe prøvebønder etter kvart vart ein annan moshav, Kerem Ben Shemen.

Kjelder

Denne artikkelen bygger på «Kerem Ben Shemen» frå ,  den 1. september 2015.  
 

Moshavar
Busetnader grunnlagde i 1923
Busetnader i Det sentrale distriktet i Israel
1923 i Palestina
Kfar Daniel

Kfar Daniel (hebraisk skrift כְּפַר דָּנִיֵּאל, tyder 'Daniel-landsbyen') er ein moshav shitufi sentralt i Israel. Han ligg kring fire kilometer søraust for Lod og dekkjer 2 900 dekar og høyrer til Hevel Modi'in regionale kommune. I 2006 hadde han eit folketal på 297.

Kfar Daniel vart grunnlagd den 9. oktober 1949 av mahalniks (jødiske veteranar frå andre verdskrigen) frå engelsktalande land.  Moshaven vart først kalla Irgun Beit Hever etter organisasjon grunnleggjarane var medlemmar av, men fekk seinare namn etter Daniel Frish, ein president i Zionist Organization of America som døydde det året landsbyen vart grunnlagd.

Kjelder

Denne artikkelen bygger på «Kfar Daniel» frå ,  den 1. september 2015. 
 oppgav desse kjeldene:

Bakgrunnsstoff
Kfar Daniel

Moshavar
Busetnader grunnlagde i 1949
1949 i Israel
Busetnader i Det sentrale distriktet i Israel
Ullevi

Ullevi, eller Ullevi stadion, tidlegare Nya Ullevi, er ein idrettsarena i Göteborg i Sverige. Ullevi vert, eller har vore, nytta til store internasjonale idrettstevlingar for idrettar som fotball, friidrett, boksing, skeiseløp, speedway og ishockey, samt til rocke-konsertar og ulike show.

Ullevi vart innvigd i framkant av VM i fotball 1958. Etter ombygging har arenaen plass til 43 200 tilskodarar under idrettsarrangement. Ved konserter er kapasiteten kring 59 000 plasser, 25 000 av desse er ståplassar på banen.

Både verdsmeisterskapen 1995 i friidrett og europameisterskapen 2006 fann stad på Ullevi.

Kjelder
Denne artikkelen bygger på «Ullevi» frå ,  den 1. september 2015.  
 

Göteborg
Idrettsanlegg i Sverige
Be'erot Yitzhak

Be'erot Yitzhak (hebraisk skrift בְּאֵרוֹת יִצְחָק, tyder Yitzhak-brunnane) er ein religiøs kibbutz sentralt i Israel. Han ligg nær Yehud og høyrer til Hevel Modi'in regionale kommune. I 2006 hadde han eit folketal på 380.

Historie
Kibbutzen låg opphavleg nær Gaza (der kibbutz Alumim i dag ligg) i 1943 av ei gruppe immigrantar frå Tsjekkoslovakia og Tyskland som var medlemmar av Alliansen av religiøse pionerar (Brit Halutzim Dati'im), og vart kalla opp etter rabbi Yitzhak Nisanboim. Namnet er òg til minne om patriarken Isak som leitte etter vatn i dette området.

I 1947 hadde landsbyen eit folketal på 150. Under den arabisk-israelske krigen i 1948 leid kibbutzen store tap og vart kraftig øydelagd av den egyptiske hæren i slaget ved Be'erot Yitzhak, som omfatta luftåtak. I følgje ein rapport frå Jewish National Fund, vart egyptarane drivne ut langs bakken og leid tap på fleire hundre mann. Landsbyen vart fråflytta og heimane øydelagde. I 1949 prøvde ein å opprette kibbutzen på ny i ruinane av Wilhema. I 1952 flytta innbyggarane til den noverande staden.

Kjelder

Denne artikkelen bygger på «Be'erot Yitzhak» frå ,  den 1. september 2015. 
 oppgav desse kjeldene:

Bakgrunnsstoff
Offisiell nettstad 

Tsjekkisk diaspora i Israel
Tysk diaspora i Israel
Kibbutzar
Den religiøse Kibbutzrørsla
Busetnader grunnlagde i 1943
Busetnader grunnlagde i 1952
Jødiske landsbyar i Palestinamandatet
Jødiske landsbyar avfolka under den arabisk-israelske krigen i 1948
Busetnader i Det sentrale distriktet i Israel
Slovakisk diaspora i Israel
1943 i Palestina
1952 i Israel
Ahisamakh i Israel

Ahisamakh (hebraisk skrift אֲחִיסָמָךְ, tyder Støttebroren) er ein moshav sentralt i Israel. Han ligg i Shephelah og høyrer til Hevel Modi'in regionale kommune. I 2012 hadde han eit folketal på 1 288.

Landsbyen vart grunnlagd i 1950 av flyktningar frå Msallata i Libya. Han er kalla opp etter den bibelske Danite Ahisamakh (2. Mosebok 31:6)

Kjelder

Denne artikkelen bygger på «Ahisamakh, Israel» frå ,  den 1. september 2015.  
 

Libysk diaspora i Israel
Moshavar
Busetnader grunnlagde i 1950
Busetnader i Det sentrale distriktet i Israel
Bareket

Bareket (hebraisk skrift בַּרֶקֶת) er ein moshav sentralt i Israel. Han ligg i Shephelah kring fem kilometer nordaust for Ben Gurion internasjonale lufthamn og dekkjer 2 500 dekar og høyrer til Hevel Modi'in regionale kommune. I 2007 var folketalet 1 300.

Landsbyen vart grunnlagd i 1952 av medlemmar av Hapoel HaMizrachi som hadde immigrert frå Habban distrikt søraust i Jemen. Han vart i starten kalla Kfar Halutzim (Pionerlandsbyen) og så Tirat Yehuda Bet (etter den nærliggande Tirat Yehuda), før han fekk det noverande namnet sitt. Som Nofekh, Shoham og Ahlama (det tidlegare namnet på Beit Arif) i nærleiken, er namna knytte til ein av dei 12 steinane i Hoshen, den heilage brystplata som den jødiske høgstepresten hadde på seg (Andre mosebok 28:17).

Kjelder

Denne artikkelen bygger på «Bareket» frå ,  den 1. september 2015. 
 oppgav desse kjeldene:

Moshavar
Busetnader grunnlagde i 1952
Busetnader i Det sentrale distriktet i Israel
1952 i Israel
Beit Arif

Beit Arif (hebraisk skrift בֵּית עָרִיף, tyder Sky-huset) er ein moshav sentralt i Israel. Han ligg nær Shoham og høyrer til Hevel Modi'in regionale kommune. I 2006 hadde han eit folketal på 724.

Moshaven vart grunnlagd i 1949 av immigrantar frå Bulgaria i ruinane etter den fråflytta arabiske landsbyen Dayr Tarif. Han heitte opphavleg Ahlama (hebraisk skrift אחלמה) (Andre mosebok 28:19), etter ein av dei tolv steinane i Hoshen, den heilage brystplata som den jødiske høgstepresten hadde på seg. Tre andre nærliggande busetnader, Bareket, Shoham og Nofekh, er òg kalla opp etter desse steinane.

Tidleg i 1950-åra kom immigrantar frå Jemen til området, og bygde hus kring ein halv kilometer unna. Etter usemje mellom dei to gruppene, flytta dei opphavlege innbyggjarane til Ginaton (ein moshav som òg vart grunnlagd av bulgarske immigrantar) i 1953.

Kjelder

Denne artikkelen bygger på «Beit Arif» frå ,  den 1. september 2015. 
 oppgav desse kjeldene:

Bulgarsk diaspora i Israel
Moshavar
Busetnader grunnlagde i 1949
1949 i Israel
Busetnader i Det sentrale distriktet i Israel
Beit Nehemia

Beit Nehemia (hebraisk skrift בֵּית נְחֶמְיָה, tyder 'Nehemjahuset') er ein moshav sentralt i Israel. Han ligg nær Shoham og høyrer til Hevel Modi'in regionale kommune. I 2006 hadde han eit folketal på 730.

Landsbyen vart grunnlagd i 1950 på landområdet til den øydelagde, arabiske landsbyen Beit Nabala av jødiske immigrantar frå Persia (Iran), og vart kalla opp etter Nehemia, ein rikmann som donerte pengar til stiftinga for Beit Nehemia.

Moshaven er kalla opp etter den bibelske profeten Nehemja, som drog frå Persia til Israel, slik dei moderne grunnleggjarane gjorde.

Kjelder

Denne artikkelen bygger på «Beit Nehemia» frå ,  den 1. september 2015.
 oppgav desse kjeldene:
 Carta's Official Guide to Israel and Complete Gazetteer to all Sites in the Holy Land. (3rd edition 1993) Jerusalem, Carta, s.113, ISBN 965-220-186-3 (English)
 Place Names in Israel. A Compendium of Place Names in Israel compiled from various sources. Omsett frå hebraisk, Jerusalem 1962 (Israel statsminister. The Israeli Program for Scientific Translations) s.26-27 (Plasseringa til boka: Ben Zvi Institute Library, 12 Abarbanel St., Jerusalem;  i online-catalogue)
 Bitan, Hanna: 1948-1998: Fifty Years of 'Hityashvut': Atlas of Names of Settlements in Israel, Jerusalem 1999, Carta, s.11, ISBN 965-220-423-4 (hebraisk)

 

Moshavar
Busetnader grunnlagde i 1950
Busetnader i Det sentrale distriktet i Israel
1950 i Israel
Ben Shemen

Ben Shemen (hebraisk skrift בֶּן שֶׁמֶן, tyder 'Feit') er ein moshav sentralt i Israel. Han ligg kring fire kilometer aust for Lod og høyrer til Hevel Modi'in regionale kommune. I 2006 hadde han eit folketal på 627.

Moshaven vart opphavleg grunnlagd i 1905, og var eina v dei første landsbyane som vart grunnlagd på landområda til Jewish National Fund. I 1947 hadde han 75 innbyggjarar. Namnet kjem frå Jesaja 5:1;

Eg vil syngja om min kjære ven, ein song om min ven og vingarden hans. Ein vingard hadde min kjære ven, med den feitaste jord. og syner til planen om å plante oliventre i området.

I 1923 vart moshaven delt i to og ei gruppe prøvebønder danna etter kvart ein eigen moshav, Kerem Ben Shemen. Moshaven vart grunnlagd på ny i 1952 av immigrantar frå Romania. Somme av husa i moshaven vart bygde av grunnleggjaren av Bezalel akademi for kunst og design, Boris Schatz.

Under andre verdskrigen var Ben Shemen åstad for brutale britar som leitar etter våpen. Liknande sør var eit vanleg svar frå britane til valdelege Yishuv-opprør Kviteboka frå 1939.

Landsbyen fekk store skadar i starten av den israelsk-arabiske krigen i 1948 og måtte byggast opp att.

Den første skogen til Jewish National Fund vart planta i Ben Shemen.

Ben Shemen ungdomslandsby, stundom kalla Ben Shemen barnelandsby, vart grunnlagd i 1927 og er i dag ein stor jordbrukskostskule, som ligg like ved moshaven.

Kjelder

Denne artikkelen bygger på «Ben Shemen» frå ,  den 1. september 2015. 
 oppgav desse kjeldene:

Moshavar
Busetnader grunnlagde i 1905
Jødiske landsbyar i Det osmanske riket
Jødiske landsbyar i Palestinamandatet
Busetnader i Det sentrale distriktet i Israel
1905 i Det osmanske riket
Bnei Atarot

Bnei Atarot (hebraisk skrift בְּנֵי עֲטָרוֹת, tyder Atarotsønene) er ein moshav sentralt i Israel. Han ligg nær Yehud, kring 15 km aust for Tel Aviv, på ei frodig slette like aust for Tel Aviv storbyområde ved Ben Gurion lufthamn i Hevel Modi'in regionale kommune. I 2006 hadde han eit folketal på 641.

Historie 
Bnei Atarot ligg på staden der Tempelriddar-kolonien Wilhelma, grunnlagd i 1902 låg. Denne vart kalla opp etter Vilhelm II. Under andre verdskrigen vart tyske busetjarar i Palestinamandatet arresterte som fiendar av nasjonen og deporterte av britane.

Etter krigen var over, vart ein ny busetnad grunnlagd av tidlegare innbyggjarar frå den fråflytta moshaven Atarot (som vart øydelagd av den arabiske legionen), og tok namnet sitt frå denne. I tillegg kom det innbyggjarar frå Nehalim i Øvre Galilea og Be'erot Yitzhak i Negev. Han vart verande eit gardssamfunn og dei fleste av dei originale husa vart bevarte.

Nærleiken til Tel Aviv storbyområde hat før til ei suburbanisering og det landlege preget til landsbyen har gradvis falle bort. Seint i 1990-åra vart det bygd eit nytt bustadområde nordaust i moshaven som bestod av private heimar. I nyare tid har innbyggjarar måtte flytta vekk på grunn av støyproblema som kjem av nærleiken til Ben Gurion internasjonale lufthamn.

Galleri

Kjelder

Denne artikkelen bygger på «Bnei Atarot» frå ,  den 1. september 2015. 
 oppgav desse kjeldene:

Bakgrunnsstoff
 

Moshavar
Busetnader grunnlagde i 1948
Busetnader i Det sentrale distriktet i Israel
1948 i Israel
Hevel Yavne regionale kommune

Hevel Yavne regionale kommune (hebraisk skrift מועצה אזורית חבל יבנה, Mo'atza Azorit Hevel Yavneh) er ein regional kommune i Sentral-Israel i Israel. Han vart grunnlagd i 1950 og dekkjer 32 kvadratkilometer og seks religøse samfunn. Han har òg to yeshivaer, Yeshivat Kerem BeYavne og Yeshivat Neve Herzog.

Han grensar i nord til Yavne og Gan Raveh regionale kommune; i aust til Gederot og Brenner regionale kommune; i sør til Be'er Tuvia regionale kommune, og i vest til Ashdod.

Busetnader
Kommunen består av ein kibbutz, fire moshavar og ein ungdomslandsby;

Bakgrunnsstoff
Offisiell nettstad 

 
Regionale kommunar i Israel
Religiøse israelske samfunn
1950 i Israel
Roald Amundsens heim Uranienborg

Roald Amundsens heim Uranienborg attmed Bunnefjorden på Svartskog i Oppegård kommune er ein villa i sveitserstil som var polarfarar og oppdagar  Roald Amundsens heim frå 1908 til han døydde i 1928. Huset er ein villa i sveitserstil frå 1898, og står framleis slik det var då Amundsen drog av garde med flyet Latham for å freiste kome general Nobile og ekspedisjonen hans til hjelp. Frå 1935 har Uranienborg vore museum, og i 2003 tok Follo Museum i Drøbak over forvaltingsansvaret.

Roald Amundsen fekk skøyte på eigedomen av Nils Julius Ytterborg i 1908, og gav eigedomen namnet Uranienborg etter barndomsheimen i Lille Uranienborg, Uranienborgveien 9 i Oslo. Men etter at Amundsen fekk økonomiske problem på midten av 1920-talet, kjøpte hans nære ven, konsul Gade, eigedomen i 1926,  og gav Amundsen høve til å verte buande. Fem år etter at Amundsen døydde i 1928, overdrog Gade eigedomen som gåve til staten.

I tillegg til villaen i sveitserstil med rikt profilert og utskorne listverk (såkalla snikkarglede), er det uthus, ishus, badehus, lysthus, bod, vaktmeistarbustad og hundehus på eigedomen. Fleire av ekspedisjonane til Amundsen vart planlagt på denne eigedomen, og uthuset har til tider vore nytta som depot for ekspedisjonane. 

Uranienborg gjev eit inntrykk av Amundsen som privatperson. Her står skrivebordet hans, det gamle pianoet som var med ombord på ekspedisjonsskipet «Maud» som Amundsens fekk bygd hjå båtbyggar Chr. Jensen i Vollen i Asker for ferda gjennom Nordaustpassasjen, og mange andre gjenstandar, suvenirar og gåver som han hadde med frå ekspedisjonane og føredragsturnear. Her er òg rommet til Kakonita og Camilla, dei to tsjuktsjarjentene som vart teke med til Noreg i 1922.

Bakgrunnsstoff

 Internettsida til Follo Museum om Uranienborg, opningstider for publikum og anna. 

Museum i Viken
Byggverk i Nordre Follo
Skipingar i 1935
Museum skipa i 1930-åra
1935 i Noreg
Otto Berg

Otto Berg () var ein norsk friidrettsutøvar, turnar og politimann frå Bolsøy i Romsdal. Berg tok sølv i lengdehopp under EM i friidrett 1934 i Torino med 7,31 m. Han var etter tur medlem av klubbane Molde FIL, Torshaug IF og Oslo Politis IL.

Aktiv
Berg var son til gardbrukarar i Bolsøy. Sjølv utdanna han seg i den norske hovudstaden til politimann. Han vart norsk meister i lengdehopp i 1931 og i åra 1934-36, samt på 100 meter i 1935. Han tok elles ei rekke medaljar i hopp utan tilløp, stavhopp og tresteghopp.

Bergs personlege rekord i lengdehopp på 7,53 m sette han i august 1934 på Bislett stadion i ein landskamp mellom Noreg og Sverige. Hoppet var både norsk og nordisk rekord, ein rekord som svensken Erik Svensson, med tilnamnet Spänstfenomenet, tangerte seinare i tevlinga. For å kåre ein vinnar måtte det omhopping til, ei omhopping som Berg vann. Same året vart han tildelt Egebergs Ærespris for sine prestasjonar i friidrett og turn.

I 1935 flytta Berg den norske rekorden til Per Oscar Andersen i lengde uten tilløp med 11 cm til 3,445 m under noregsmeisterskapen, og seinare same året til 3,47 m. Den rekorden vart ståande i 21 år. For rekordhoppet mottok han kongepokalen. Også året etter vart Berg tildelt kongepokalen, men då for eit lengdehopp på 7,40 m.

Berg var norsk flaggberar ved Sommar-OL 1936 i Berlin. Under dei same leikane kom han på tiandeplass i lengde med eit hopp på 7,30 m. USA-amerikanaren Jesse Owens vann tevlinga etter å ha landa på 8,06 m.

Medaljar i norske meisterskap
1927: Sølvmedalje i tresteghopp – 14,31 m
1930: Sølvmedalje i lengdehopp – 7,09 m, og bronsemedalje i stavhopp – 3,50 m
1931: Gullmedalje i lengdehopp – 7,16 m
1932: Sølvmedalje i lengdehopp – 6,90 m
1933: Sølvmedalje i lengdehopp – 7,03 m
1934: Gullmedalje i lengdehopp – 7,32 m
1935: Gulllmedaljar på 100 meter – 10,9 sekundar, og i lengdehopp – 7,27 m
1936: Gullmedalje i lengdehopp – 7,40 m

Berg var busett i Bærum i Akershus.

Kjelder
Magnus Breili: Sport i navn & tall. 1971

Norske friidrettsutøvarar
Norske lengdehopparar
Norske tresteghopparar
Norske stavhopparar
Norske sprintarar
Norske politifolk
Norske deltakarar under sommar-OL 1936
Friidrettsutøvarar under sommar-OL 1936
Vinnarar av Egebergs Ærespris
Kongepokalvinnarar i friidrett
Noregsmeistrar i friidrett
Folk frå Molde
Uranienborg

Uranienborg er eit strok i Bydel Frogner i Oslo med diffus avgrensing, men med hovudparten liggjande mellom Holtegata i nordvest, Uranienborgveien i nordaust, Briskebyveien og Riddervoldgate i sørvest, og Inkognitogata i søraust. Uranienborg terrasse aust for Uranienborgveien vert dessutan gjerne rekna med til stroket, og mange tek med heile Inkognitogata og Inkognito terrasse.

Stroket har namn etter ei gamal løkke som vart skild ut garden Frogner. For det meste er Uranienborg eit bustadstrok med bygardar i elegant utforming. Utbygginga tok til på 1880-talet, og Uranienborg kyrkje vart vigsla i 1886.  Bustadbygginga mellom Uranienborgveien og Riddervolds gate tok til ved Uranienborgveien ikring år 1885 med bygardane Oscars gate 35-39 og 32-34, og bygardane Riddervolds gate 7 og Oscars gate 59.

Strøk i Oslo
Uranienborg observatorium

Uranienborg observatorium  var eit av Tycho Brahes observatorium på øya Ven (Hven) i Øresund,  bygd ikring 1580. Det viktigaste føremålet med Uraninenborg var astronomiske observasjonar, og difor kan alle balkongane og tårna fungera som plattform for dei instrumenta som vart nytta til til dette. Observatoriet var plassert slik at det meste av himmelkvelven kunne dekkjast. Då Brahe kom til at observatoriet ikkje lenger stetta krava han hadde til observasjonar av stjernehimmelen, fekk han bygd det meir eigna observatoriet Stjerneborg i nærleiken. Stutt tid etter at Brahe døydde, vart Uranienborg øydelagt.

Ein 5,5 meter høg og 75 meter lang kvardatisk mur omgav Uranienborg. Murens fire hjørne var med stor presisjon plassert mot dei fire verdshjørna, nord, sør, aust, vest. Innanfor muren låg ein hage som Tycho Brahe hadde utforma sjølv. I midten av ei opa sirkelforma flate stod hovudbygningen i raud tegl, rikt dekorert med arkitektoniske detaljar. Sentralbygningen var berre på 15 x 15 meter i grunnplanet, men med kjellar, to hovudhøgder og loft. Bygningen var ikkje berre eit observatorium, men òg heimen til Tycho Brahe og familien hans, og det var dessutan plass til å take imot dei kongeleg, tre gjesteforskarar og åtte studentar, det var òg eit laboratorium og anna i bygningen.

Øya Ven hadde Tycho Brahe fått av kong Frederik II for å kunne drive med stjerneforsking. Bygningen var sterkt inspirert av hollandsk arkitektur, men i store drag ein kopi av villaen Rotonda ved Vicenza som Palladio hadde teikna. Namnet Uranienborg er avleia av Urania som i gresk mytologi er ei muse.

Bakgrunnsstoff

Astronomiske observatorium
byggverk i Sverige
Beit Gamliel

Beit Gamliel (hebraisk skrift בֵּית גַּמְלִיאֵל, tyder Gamliel-huset) er ein religiøs moshav sentralt i Israel. Han ligg søraust for Yavne og høyrer til Hevel Yavne regionale kommune. I 2006 hadde han 914 innbyggjarar. Moshaven vart grunnlagd i 1949 av Holocaust-overlevande frå Romania, Tsjekkoslovakia, Ungarn og Nord-Afrika. Han vart først kalla Yavne Bet, men fekk seinare namn etter Gamliel av Yavne.

Kjelder

Denne artikkelen bygger på «Beit Gamliel» frå ,  den 2. september 2015. 
 oppgav desse kjeldene:

Bakgrunnsstoff
Offisiell nettstad 

Moshavar
Religiøse israelske samfunn
Busetnader grunnlagde i 1949
1949 i Israel
Busetnader i Det sentrale distriktet i Israel
Nir Galim

Nir Galim (hebraisk skrift נִיר גַּלִּים, tyder 'Bølgjeenga') er ein religiøs moshav shitufi sør i det sentrale Israel, like ved byen Ashdod. Han ligg i sør på kystsletta og høyrer til Hevel Yavne regionale kommune. I 2006 hadde han 617 innbyggjarar.

Landsbyen vart grunnlagd i 1949, og vart først kalla Nir VeGal (hebraisk skrift ניר וגל, tyder Eng og bølgje). Grunnleggjarane var Holocaust-overlevande frå Ungarn og Mellom-Europa, inkludert tvillingar som overlevde eksperimenta til Josef Mengele.

Kjelder

Denne artikkelen bygger på «Nir Galim» frå ,  den 2. september 2015. 
 oppgav desse kjeldene:

Ungarsk diaspora i Israel
Moshavar
Religiøse israelske samfunn
Busetnader grunnlagde i 1949
1949 i Israel
Busetnader i Det sentrale distriktet i Israel
Givat Washington

Givat Washington (hebraisk skrift גִבְעַת ווֹשִינְגְטוֹן, tyder Washingtonåsen), òg kalla Beit Raban (hebraisk skrift בֵּית רַבָּן, tyder Rabanhuset) er ein religiøs ungdomslandsby sentralt i Israel. Han ligg nær Kvutzat Yavne og høyrer til Hevel Yavne regionale kommune. I 2006 hadde han 670 innbyggjarar. 

Landsbyen vart grunnlagd i 1946 av det jødiske samfunnet i Washington D.C., og tente som ein opplæringsinstitusjon for unge Holocaust-overlevande. Han har i dag ein vidaregåande skule, ein midrasha, ein ulpan og ein akademisk høgskule. I 2005 var dei fleste innbyggjarane immigrantar frå Frankrike og Colombia.

Kjelder
Denne artikkelen bygger på «Givat Washington» frå ,  den 2. september 2015. 
 oppgav desse kjeldene:

Bakgrunnsstoff
Washington College  

Ungdomslandsbyar i Israel
Religiøse israelske samfunn
Busetnader grunnlagde i 1946
Busetnader i Det sentrale distriktet i Israel
1946 i Israel